**Komentár**

**k návrhu na úpravu rozpočtu mesta na rok 2015**

Pôvodný rozpočet schválený MZ dňa13. 11.2014 uznesením č. 188 navrhujeme upraviť v príjmovej časti navýšením príjmov o 535 450 € a vo výdavkovej časti o 397 440 €, z čoho v kompetencii primátora mesta úprava predstavujú úhrnnú čiastku 6 200 € a v kompetencii MZ 391 240 €. Úprava rozpočtu sa navrhuje vykonať na týchto programoch, aktivitách a položkách:

**VÝDAVKY:**

***Program 1***

Aktivita 1.1 Výkon funkcie primátora na položke 610 – Mzdy sa zvyšuje o čiastku 9 000 €, z ktorej prevažnú časť tvorí odstupné odchádzajúceho primátora mesta vo výške 7 941 €. Položka 620 – Odvody do poisťovní sa zvyšuje o sumu 820 €-

Aktivita 1.2 výkon funkcie zástupcu primátora sa zvyšuje celkom o 13 870 € z dôvodu úpravy platu zástupcu primátora v súlade so Zásadami odmeňovania poslancov.

Aktivita 1.3 výkon funkcie prednostu sa zvyšuje o 100 eur z dôvodu úpravy tarifných platov zamestnancov pri výkone práce vo verejnom záujme od 1.1. a 1.7. 2015.

Aktivita 1.7 manažment investícií – rozpočet aktivity sa upravuje – zvyšuje celkom o 262 000 €, z čoho 5 500 € predstavujú bežné výdavky a 256 500 € kapitálové výdavky. Podrobný zoznam plánovaných akcií na rok 2015 , včítane spolufinancovania úspešných projektov uvádzame v tabuľke č.1, ktorá tvorí prílohu materiálu.

***Program 2***

Aktivita 2.1 Propagácia a prezentácia mesta – rozpočet sa zvyšuje na položke 637 – Služby a to o úhradu za príspevky spracované televíziou Locall na základe zmluvy na rok 2015 o 9 400 €.

***Program 3***

Aktivita 3.4 Činnosť samosprávnych orgánov mesta – znižuje sa celkový rozpočet na tejto aktivite o 2 660 €, pričom na odmeny a odvody sa rozpočet znižuje o 3 000 € a zvyšuje sa o 340 € na položke 637 – Služby na obstaranie obedov na zasadnutiach mestskej rady a mestského zastupiteľstva.

***Program 4***

Aktivita 4.5 Evidencia chovu zvierat (psov) – tu dochádza k presunu prostriedkov z programu 6, aktivity 6.8 Mini ZOO a karanténna stanica vo výške 3 500 € , čo budú predstavovať úhrady za umiestnenie odchytených psov v útulku Šťastné labky v zmysle zmluvy uzavretej na rok 2015 s týmto občianskym združením.

Aktivita 4.9 – Organizácia občianskych obradov – dochádza k zvýšeniu rozpočtu o 1 020 € na základe úpravy odmien za dohody o vykonaní práce pre sobášiacich a členov ZPOZ-u v zmysle schválených Zásad odmeňovania.

***Program 6***

Aktivita 6.8 – Mini ZOO a karanténna stanica dochádza k presunu 3 500 € na aktivitu 4.5 z hore uvádzaných dôvodov.

Aktivita 6.12 – Verejné osvetlenie a mestský rozhlas – navrhujeme zvýšiť rozpočet na tejto aktivite o 1 560 € a to na položke 635 – Údržba na základe zmluvy uzavretej s a. s. FIN M.O.S. na rok 2015.

***Program 7***

Aktivita 7.1 – Výstavba miestnych komunikácií – navrhujem upraviť rozpočet na sumu 95 550 €. Zoznam plánovaných rekonštrukcií miestnych komunikácií uvádzame v tabuľke č. 1.

***Program 11***

Aktivita 11.4 Ochrana prírody a krajiny – zvyšujeme rozpočet o sumu 6 780 € s tým, že toto navýšenie bude použité na úhradu miezd a odvodov osôb strážiacich mestský park.

PRÍJMY:

Rozpočet v príjmovej časti navrhujeme upraviť takto:

Položka – výnos dane z príjmov poukazovanej samospráve upravujeme – zvyšujeme 290 450 €, pričom pri tejto úprave sme vychádzali z rozpisu výnosu tejto dane plánovaného na rok 2015 na jednotlivé obce v štátnom rozpočte SR.

Položka – Finančné operácie – prevody z rezervného fondu – tu zvyšujeme rozpočet o prevod prostriedkov z predchádzajúcich rokov naakumulovaných v rezervnom fonde na rozvojové programy , spolufinancovania úspešných projektov plánované na rok 2015.

Rekapitulácia upraveného rozpočtu porovnaním s pôvodným rozpočtom uvádzame v tabuľke č. 2 materiálu.

Vo Fiľakove, dňa 19. januára 2015

Spracovala: Mgr. Svoreňová, prednostka MsÚ